Quina temàtica explora aquest text?
La Força Aèria Estònia (en estonià: Eesti Õhuvägi) és la branca de les Forces Armades d'Estònia la funció de les quals és la vigilància de l'espai aeri d'Estònia. Es troba localitzada a la base aèria de Ämari, i opera amb dos avions Antónov An-2 i quatre helicòpters Robinson R44, a més de dos avions Aero L-39 Albatros arrendats per a missions d'entrenament. A causa que no compta amb capacitat de combat aeri, la defensa aèria d'Estònia, igual que la de Letònia i Lituània, està garantida des del 30 de març de 2004 per l'OTAN, la qual efectua una rotació cada quatre mesos entre els seus estats membres, els quals arribat el seu torn han d'enviar quatre aeronaus a Lituània amb la missió de realitzar el control aeri dels tres països bàltics, en una missió denominada Patrulla Aèria Bàltica (més coneguda per la seva denominació en anglès Baltic Air Policing). Compta amb bateries de defensa aèria equipades amb 100 canons ZU-23-2 i míssils Mistral. El radar primari d'Estònia és un Lockheed Martin TPS-117 que es troba localitzat a Kellavere i està integrat en la xarxa de defensa aèria BaltNet dels països bàltics. La base aèria d'Ämari també alberga un radar analògic de curt abast ASR-8.
El text tracta sobre aeronàutica.